શહેરીજનોની આ સમસ્યાને ધ્યાને લઇ સિદ્ધપુરના પુર્વ ધારાસભ્ય અને જીઆઇડીસીનાં ચેરમેન બળવંતસિંહ રાજપૂત અને પુર્વ આરોગ્ય મંત્રી ડો. જયનારાયણ વ્યાસના પ્રયત્નોથી સરકાર પાસે ૧૮ કરોડનો રેલ્વે અંડરબ્રીજ મંજુર કરાવવામાં આવ્યો હતો. છેલ્લા ૪ વર્ષથી આ અંડરબ્રીજનું કામ ચાલતું હોવાથી ફાટક દુર કરવામાં આવતાં રસ્તો બંધ થઈ ગયો છે તેમજ કાકોશી ફાટક પર પણ ઓવરબ્રિજનું નિર્માણકાર્ય ચાલતું હોવાથી તે ફાટક પર પણ ટ્રાફિક સમસ્યારુપ છે. સિદ્ધપુર અંડરબ્રીજની ત્રણ દિવસ પહેલા મુલાકાત માટે આવેલા કાર્યપાલક ઈજનેરે શહેરીજનોને હવે ૧૦ જ દિવસમાં અંડરબ્રિજ લોક ઉપયોગ માટે ખુલ્લો મુકવાની બાંહેધરી આપી હતી પરંતું તેનાં ત્રણ દિવસમાં જ ઉદ્ઘાટન કરી દેવામાં આવ્યું હતું.